
Pripažinti netinkamu (negalimu) naudoti dėl fizinio nusidėvėjimo Šiaulių miesto savivaldybei nuosavybės teise priklausantį nekilnojamąjį turtą:
.	pagalbinio ūkio paskirties pastatą (bendras tūris 516 kub. m, likutinė vertė 17 425,32 Eur) neturintis adreso, esantis tarp sklypų Dukto g. 20 ir Lingailių g. 27A, Šiauliuose;
.	pagalbinio ūkio paskirties pastatą (bendras tūris 900 kub. m, likutinė vertė 5 957,03 Eur), pagalbinio ūkio paskirties pastatą (bendras tūris 1200 kub. m, likutinė vertė 7 942,70 Eur), pagalbinio ūkio paskirties pastatą (bendras tūris 28 kub. m, likutinė vertė 264,76 Eur), pagalbinio ūkio paskirties pastatą (bendras tūris 15 kub. m, likutinė vertė 113,47 Eur), neturintys adreso, esantys tarp sklypo Lingailių g. 33 ir geležinkelio vėžės Šiauliuose.

Pripažinto netinkamo (negalimo) naudoti turto nurašymą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašas, patvirtintas Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašas, patvirtintas Šiaulių miesto savivaldybės tarybos 2023 m. kovo 30 d. sprendimu Nr. T-169 „Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 26 straipsnio 1 dalies 1 punkte numatyta, kad ilgalaikis materialusis turtas pripažįstamas netinkamu (negalimu) naudoti, kai jis fiziškai nusidėvi. Įstatymo 27 straipsnio 2 dalyje nustatyta, kad netinkamas (negalimas) naudoti savivaldybės ilgalaikis turtas, nelikus kur jį pritaikyti, turi būti nurašomas ir išardomas. 
Vadovaujantis Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Šiaulių miesto savivaldybės tarybos 2023 m. kovo 30 d. sprendimu Nr. T-169 „Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“, nuostatomis, sprendimą dėl Savivaldybės nekilnojamojo turto pripažinimo netinkamo (negalimo) naudoti, turto nurašymo ir likvidavimo priima Savivaldybės taryba.

.	Savivaldybei nuosavybės teise priklausantį pagalbinio ūkio paskirties pastatą (bendras tūris 516 kub. m, likutinė vertė 17 425,32 Eur) neturintį adreso, esantį tarp sklypų Dukto g. 20 ir Lingailių g. 27A, Šiauliuose, pripažinti netinkamu (negalimu) naudoti.
Pastatas yra neregistruotas Nekilnojamojo turto registre. Pastatas yra avarinės būklės, stogo danga yra pagaminta iš medžiagos, turinčios asbesto, aplink jį yra kaupiamos asbesto turinčios atliekos, medinės nuolaužos, pastato karkasas nestabilus, griūvantis, sukrypęs, stogas įgriuvęs. Pastatas yra priskirtas nerealizuotino turto kategorijai. Pastatas kelia grėsmę aplinkinių sveikatai ir gyvybei, todėl siūloma jį nugriauti.
.	Savivaldybei nuosavybės teise priklausančius pagalbinio ūkio paskirties pastatą (bendras tūris 900 kub. m, likutinė vertė 5 957,03 Eur), pagalbinio ūkio paskirties pastatą (bendras tūris 1200 kub. m, likutinė vertė 7 942,70 Eur), pagalbinio ūkio paskirties pastatą (bendras tūris 28 kub. m, likutinė vertė 264,76 Eur), pagalbinio ūkio paskirties pastatą (bendras tūris 15 kub. m, likutinė vertė 113,47 Eur), neturintys adreso, esantys tarp sklypo Lingailių g. 33 ir geležinkelio vėžės Šiauliuose, pripažinti netinkamais (negalimais) naudoti.
Pastatai yra neregistruoti Nekilnojamojo turto registre. Pastatai yra avarinės būklės, stogų danga yra pagaminta iš medžiagos, turinčios asbesto, aplink juos yra kaupiamos asbesto turinčios atliekos, medinės nuolaužos, karkasai nestabilūs, griūvantys, sukrypę. Pastatai priskirti nerealizuotino turto kategorijai. Pastatai kelia grėsmę aplinkinių sveikatai ir gyvybei, todėl siūloma juos nugriauti. 
Numatomos naujos teisinio reglamentavimo nuostatos. 
Naujos teisinio reguliavimo nuostatos nenumatomos.

Priėmus sprendimą neigiamų pasekmių nenumatoma. Teigiamos pasekmės − išardžius ir likvidavus fiziškai nusidėvėjusius pastatus bus pašalintas pavojus aplinkinių žmonių saugumui. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Nurašyto turto nugriovimui bus reikalingos savivaldybės biudžeto lėšos. Turto nugriovimas bus finansuojamas iš įstaigai skirtų asignavimų.

Lietuvos Respublikos korupcijos prevencijos įstatymo 8 straipsnio 1 dalyje yra numatyti atvejai kada viešojo administravimo subjektas, rengiantis norminio teisės akto projektą, Vyriausybės nustatyta tvarka atlieka šio teisės akto projekto antikorupcinį vertinimą. Dėl teisės akto projekto antikorupcinio vertinimo spręs Šiaulių miesto savivaldybės administracijos už korupcijai atsparios aplinkos kūrimą atsakingas asmuo.

Sprendimą inicijuoja Šiaulių miesto savivaldybės administracija. Sprendimo projektą parengė Šiaulių miesto savivaldybės administracijos Turto valdymo skyrius. Rengėjas − skyriaus patarėja Ernesta Baltutienė, tel. +370 41 509 594.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

